Publication: Magyar Közlöny
Issue: MK-1998-15 (Year: 1998, Number: 15)
Era: 1990-2004
Section: törés következett be, amikor az 1996. évi CXXII. törvény beiktatta a Pp.-be — az annak addigi rendszeréhez
Paragraph Index: 182

törés következett be, amikor az 1996. évi CXXII. törvény beiktatta a Pp.-be — az annak addigi rendszeréhez képest idegen és szokatlan — kifogás intézményét. Bár e módosító törvény 4. §-ának (1) bekezdésében kimondta, hogy 1997. január 1-jén lép hatályba, s rendelkezéseit a hatálybalépése után indult ügyekben kell alkalmazni, a bírósági gyakorlat mégis elbizonytalanodott a kifogás alkalmazhatóságát illetően, és az indítványból is kitűnően különböző álláspontok alakultak ki, amelyek eltértek az addigi egységes gyakorlattól. A jogegységi tanács nem ért egyet a kialakult és helyes bírósági gyakorlattól eltérő álláspontokkal. A Pp. szabályait, így különösen hatálybaléptető rendelkezéseit szigorúan kell értelmezni és alkalmazni. Azonos jogi fogalmakhoz — például az ügy, annak indulása — nem lehet eltérő jogkövetkezményeket fűzni. Összegezve: nem lehet elfogadni azokat az álláspontokat, amelyek az ügy indulását — bármilyen megfontolásból — az egységes polgári eljárás bizonyos szakaszaihoz, vagy új jogintézmény esetén annak felmerülhetőségéhez kötnék, annak ellenére, hogy a módosító törvény csak a hatálybalépése után indult ügyekben teszi lehetővé azok alkalmazását. Ez alól kivételeket csak maga a módosító törvény állapíthat meg, s ez a jogalkotó feladata és egyben felelőssége. Ezt a bírósági jogértelmezés nem veheti át, és ezért kivételek „megalkotására” nincs lehetősége. A kifejtettekre figyelemmel a jogegységi tanács — a Bsz. 27. §-ában, 29. §-a (1) bekezdésének a) pontjában és 32. §-ának (4) bekezdésében foglaltak alapján — a rendelkező rész szerint határozott. Budapest, 1998. január 22. Dr. Solt Pál s. k., a tanács elnöke Dr. Baranyai János s. k., Dr. Haitsch Gyula s. k., előadó bíró bíró Dr. Horeczky Károly s. k., Dr. Murányi Katalin s. k., bíró bíró Dr. Petrik Ferenc s. k., Dr. Szőke Irén s. k., bíró bíró 1998/15. szám A Magyar Családok Országos Szövetsége

Source: https://magyarkozlony.hu/hivatalos-lapok/3cbcbf8ba09b404928ef40a53879b0ec6483a383/dokumentumok/1251a5d348224e041e97bb603efddd4910756318/letoltes